stanford-oval/wikipedia huggingface dataset:
มาสค์ไรเดอร์รีไวซ์
มาสค์ไรเดอร์ > มาสค์ไรเดอร์เดมอนส์ > มาสค์ไรเดอร์โอเวอร์เดมอนส์

ร่างแปลงของ อุชิจิมะ ฮิคารุ ที่ใช้ เดมอนส์ไดรเวอร์ ในการแปลงร่าง ต่อมาในตอนที่ 46 ทามากิ โก คือผู้แปลงร่างคนที่ 2
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| คุวากาตะจีโนม | 200.2 ซม. | 112.5 กก. | 20.9 ตัน | 45.3 ตัน | 49.7 เมตร | 3.1 วินาที |
| โมกุระจีโนมิกซ์ | 200.2 ซม. | 114.2 กก. | 27.0 ตัน | 45.3 ตัน | 49.7 เมตร | 3.1 วินาที |
| ฟูลจีโนมิกซ์ | 214.8 ซม. | 127.6 กก. | 29.8 ตัน | 78.6 ตัน | 96.4 เมตร | 2.7 วินาที |
มาสค์ไรเดอร์ > มาสค์ไรเดอร์เดมอนส์ > มาสค์ไรเดอร์เดมอนส์ทรูเปอร์

ร่างแปลงของสมาชิกหน่วยวีคเอนด์ที่ใช้ เดมอนส์ไดรเวอร์ รุ่นผลิตจำนวนมาก ในการแปลงร่าง
เสียงประกาศในการแปลงร่าง คือ “Decide Up! Rise! Rage! Requiem! Kamen Rider!” (Rise. Rage. Requiem.（昇る、怒り、悲しみ）仮面ライダー, Decide Up! ทะยานขึ้น! ความโกรธ! ส่งวิญญาณ! มาสค์ไรเดอร์!)
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มาสค์ไรเดอร์เดมอนส์ทรูเปอร์ α | 191.9 ซม. | 89.6 กก. | 7.1 ตัน | 13.1 ตัน | 14.4 เมตร | 5.1 วินาที |
| มาสค์ไรเดอร์เดมอนส์ทรูเปอร์ β | 190.0 ซม. | 88.9 กก. | 6.0 ตัน | 15.4 ตัน | 16.8 เมตร | 5.5 วินาที |
มาสค์ไรเดอร์ > มาสค์ไรเดอร์เวล

ร่างแปลงของ อิการาชิ เก็นตะ ที่แปลงร่างโดยใช้ เวลไดรเวอร์ และ คาบูโตะไวสแตมป์
เสียงประกาศในการแปลงร่าง คือ “Bane Up! ฮาไค! เซไค! คิคิไคไค! คาเมนไรเดอร์เวล!" (Bane Up! 破壊！ 世界！ 奇々怪々！ 仮面ライダーベイル, ทำลายล้าง! โลก! ตระการตา! มาสค์ไรเดอร์เวล!)
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มาสค์ไรเดอร์เวล | 202.0 ซม. | 96.2 กก. | 72.1 ตัน | 141.5 ตัน | 63.4 เมตร | 1.0 วินาที |
มาสค์ไรเดอร์ > มาสค์ไรเดอร์เดสทรีม

ร่างแปลงของ อิการาชิ เก็นตะ ที่ใช้ เดสทรีมไดรเวอร์ ในการแปลงร่าง
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| เฮอร์คิวรีสจีโนม | 205.9 ซม. | 102.4 กก. | 85.0 ตัน | 167.0 ตัน | 74.8 เมตร | 0.8 วินาที |
มาสค์ไรเดอร์ > มาสค์ไรเดอร์อากิเรลา

ร่างแปลงของ นัตสึกิ ฮานะ ที่แปลงร่างโดยการใช้ วีคเอนด์ไดรเวอร์ และ ควีนบีไวสแตมป์
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| ควีนบีจีโนม | 198.7 ซม. | 63.1 กก. | 27.8 ตัน | 31.8 ตัน | 26.7 เมตร | 3.3 วินาที |
มาสค์ไรเดอร์ > มาสค์ไรเดอร์จูกะ

ร่างแปลงของจอร์จ คาริซากิ ที่ใช้ จูกะไดรเวอร์ และ จูกะไวสแตมป์ ในการแปลงร่าง สามารถใช้พลังของสัตว์ทั้ง 10 ชนิด ได้แก่ ทีเร็กซ์ นกอินทรี ช้างแมมมอธ เทอราโนดอน สิงโต ฉลามเมกาโลดอน สุนัขแจ็คคัล กอริลลา ตั๊กแตนตำข้าว และ บราคิโอซอรัส เป็นไรเดอร์ที่แข็งแกร่งที่สุด และไม่ใช้พลังใดๆจากปีศาจ
เสียงประกาศในการแปลงร่าง คือ “Scramble!  Jusshu no idenshi! Tsuyoki kokorozashi! Hazero, hoero, chouetsu seyo! Kamen Rider Juuga! Go over." (スクランブル！十種の遺伝子！強き志！爆ぜろ！吠えろ！超越せよ！仮面ライダージュウガ！ Go over!, Scramble! ยีนทั้ง 10! ปณิธานอันแรงกล้า! จงระเบิด! จงคำราม! จงเอาชนะ! มาสค์ไรเดอร์จูกะ! Go over!)
| ชื่อร่าง | ส่วนสูง | น้ำหนัก | พลังหมัด | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มาสค์ไรเดอร์จูกะ | 204.9 ซม. | 120.8 กก. | 92.5 ตัน | 240.6 ตัน | 188.6 เมตร | 0.6 วินาที |
มาสค์ไรเดอร์ > มาสค์ไรเดอร์ฮูลิโอ

ปรากฏใน TTFC ซังโชคุ เธียร์เตอร์ ร่างแปลงของทามากิ โก ที่ใช้ริไวซ์ไดรเวอร์ในการแปลงร่าง มีรูปร่างคล้ายกับมาสค์ไรเดอร์รีไว เร็กซ์จีโนม แต่ว่าเป็นเพียงความฝันที่เกิดขึ้นมาจากทามากิ ที่เป็นไรเดอร์ในจินตนาการ
มาสค์ไรเดอร์ > มาสค์ไรเดอร์อัลเตก้า

ร่างแปลงของฮาสึชิบะ มาโคโตะ หรือ อัลเตก้า ที่แปลงร่างด้วย เดมอนส์ไดรเวอร์ จากพลังของ คราเคนไวสแตมป์ ในการแปลงร่าง
เดดแมนส์

เนื่องจาก Julio เป็นชื่อภาษาสเปน ตามหลักภาษา ตัว J ออกเสียงเป็น H จึงอ่านว่า ฮูลิโอ ไม่ใช่ จูลิโอ แต่อย่างใด และแทนด้วยอักษรญี่ปุ่น フ ไม่ใช่ ジュ
ตัวละครฝั่งศัตรู > เดดแมน

เดดแมน (デッドマン) คืออสูรกายที่เกิดจากการประทับตราโปรโตไวสแตมป์บนร่างกายมนุษย์ เพื่อปลุกปีศาจในตัว สามารถวิวัฒนาการได้อีกขั้น ด้วยการประทับตราที่ตัวผู้ใช้อีกครั้ง ทำให้สามารถพัฒนาร่างอีกขั้นเป็น เฟส 2 ได้ แต่ว่าเมื่อใช้ร่างเฟส 2 จะมีผลข้างเคียง ทำให้เกิดอันตรายต่อผู้ใช้ ร่างของผู้ใช้จะหลอมรวมและถูกกลืนกินโดยเดดแมนอย่างถาวร ซึ่งมีวิธีแก้ไขคือ การใช้ท่า ไรเดอร์คิ๊ก โจมตีใส่
ความสูง: 193.5 ซม.
น้ำหนัก: 82.1 กก.
ความสูง: 200.7 ซม.
น้ำหนัก: 109.3 กก.
ความสูง: 200.7 ซม.
น้ำหนัก: 123.6 กก.
ความสูง: 222.7 ซม.
น้ำหนัก: 119.1 กก.
ความสูง: 206.9 ซม.
น้ำหนัก: 113.5 กก.
ความสูง: 199.0 ซม.
น้ำหนัก: 93.5 กก.
ความสูง: 196.6 ซม.
น้ำหนัก: 106.1 กก.
ตัวละครฝั่งศัตรู > กิฟ

ความสูง: 214.4 ซม.
น้ำหนัก: 109.2 กก.
ความสูง: 199.2 ซม.
น้ำหนัก: 64.1 กก.
เพลงประกอบ

"liveDevil"
"You U Love U"
"Go with the flo"
"VOLCANO"
"#เกคิยาไวซ์" (ญี่ปุ่น: #激ヤバイス; โรมาจิ: #Geki Yabaisu)
"My dream"
"Mirage Mirror"
"Cherry-ish!"
ในสื่ออื่น > สปินออฟดราม่า > มาสค์ไรเดอร์จูกะ VS มาสค์ไรเดอร์อัลเตก้า

ซีรีส์สปินออฟที่ถูกเผยแพร่ทางแอปสตรีมมิ่ง Toei Tokusatsu Fanclub ในประเทศญี่ปุ่น เผยแพร่เมื่อวันที่ 30 เมษายน ค.ศ. 2023
การออกอากาศ

มาสค์ไรเดอร์รีไวซ์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 5 กันยายน ค.ศ. 2021 จนถึงวันที่ 28 สิงหาคม ค.ศ. 2022
ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ออกอากาศในรายการการ์ตูนดังสุดสัปดาห์ ทางช่อง 7 เอชดี หมายเลข 35 ทุกวันอาทิตย์เวลา 7:00 น. - 7:30 น. ออกอากาศครั้งแรกเมื่อวันที่ 4 กันยายน พ.ศ. 2565 และได้เผยแพร่รูปแบบสตรีมมิ่งผ่านทางแอปพลิเคชัน Flixer โดยเริ่มตอนแรกวันที่ 4 กันยายน พ.ศ. 2565 เช่นกัน โดยเป็นการเผยแพร่ในรูปแบบเสียงญี่ปุ่น บรรยายไทย
ข้อมูลลิงก์

เว็บไซต์ทางการ - ทีวีอาซาฮิ
เว็บไซต์ทางการ - Kamen Rider Web [Official] โตเอะ
Kamen Rider Revice Toei Official ที่เอกซ์ (ทวิตเตอร์)
เซลมัน แวกส์มัน

| เซลมัน แวกส์มัน |
| --- | --- |

เกิด: เซลมัน อับราฮัม แวกส์มัน 22 กรกฎาคม ค.ศ. 1888(1888-07-22) โนวาไพรลูกา เขตเคียฟ จักรวรรดิรัสเซีย
เสียชีวิต: 16 สิงหาคม ค.ศ. 1973(1973-08-16) (85 ปี) วูดส์โฮล รัฐแมสซาชูเซตส์ สหรัฐอเมริกา
พลเมือง: อเมริกัน (หลัง ค.ศ. 1916)
ศิษย์เก่า:   มหาวิทยาลัยรัตเกอส์  มหาวิทยาลัยแคลิฟอร์เนีย เบิร์กลีย์ 
รางวัล:   รางวัลอัลเบิร์ต แลสเกอร์สำหรับการวิจัยพื้นฐานทางการแพทย์ (ค.ศ. 1948)  รางวัลโนเบลสาขาสรีรวิทยาหรือการแพทย์ (ค.ศ. 1952)  เหรียญเลเวินฮุก (ค.ศ. 1950) 
อาชีพทางวิทยาศาสตร์
สาขา: ชีวเคมี, จุลชีววิทยา
 
เซลมัน อับราฮัม แวกส์มัน (อังกฤษ: Selman Abraham Waksman; 22 กรกฎาคม ค.ศ. 1888 – 16 สิงหาคม ค.ศ. 1973) เป็นนักชีวเคมีและนักจุลชีววิทยาชาวอเมริกันเชื้อสายยิว เกิดที่เขตเคียฟ จักรวรรดิรัสเซีย (ปัจจุบันอยู่ในประเทศยูเครน) เป็นบุตรของยาคอบ แวกส์มันและเฟรเดีย ลอนดอน แวกส์มันย้ายมาอยู่ที่สหรัฐอเมริกาในปี ค.ศ. 1910 และได้รับสัญชาติอเมริกันในอีก 6 ปีต่อมา เขาเรียนปริญญาตรีสาขาเกษตรศาสตร์และปริญญาโทสาขาวิทยาศาสตร์ที่วิทยาลัยรัตเกอส์ (ปัจจุบันคือมหาวิทยาลัยรัตเกอส์) ระหว่างเรียนปริญญาโท แวกส์มันทำงานเป็นผู้ช่วยยาคอบ กูเดล ลิปมันที่สถานีทดลองการเกษตรนิวเจอร์ซีย์ ต่อมาเขาได้รับตำแหน่งนักวิจัยที่มหาวิทยาลัยแคลิฟอร์เนีย เบิร์กลีย์ แวกส์มันเรียนจบปริญญาเอกสาขาชีวเคมีที่นั่นในปี ค.ศ. 1918
ต่อมาแวกส์มันกลับไปทำงานที่ภาควิชาชีวเคมีและจุลชีววิทยา มหาวิทยาลัยรัตเกอส์ ที่นั่นทีมของเขาค้นพบยาปฏิชีวนะหลายชนิด เช่น สเตรปโตมัยซิน, นีโอมัยซิน, แด็กทิโนมัยซิน, แคนซิซิดิน โดยเฉพาะสเตรปโตมัยซินและนีโอมัยซินที่ใช้รักษาโรคติดเชื้อหลายชนิด สเตรปโตมัยซินเป็นยาปฏิชีวนะชนิดแรกที่ใช้รักษาวัณโรค ในปี ค.ศ. 1942 แวกส์มันคิดคำว่า antibiotic เพื่อใช้อธิบายสารที่ได้จากเชื้อจุลินทรีย์ที่สามารถต้านการเจริญเติบโตของเชื้อจุลินทรีย์ชนิดอื่นได้ ในปี ค.ศ. 1951 เขาจัดตั้งมูลนิธิด้านจุลชีววิทยาและจัดตั้งสถาบันจุลชีววิทยาแวกส์มัน ปีต่อมาแวกส์มันได้รับรางวัลโนเบลสาขาสรีรวิทยาหรือการแพทย์สำหรับการค้นพบสเตรปโตมัยซิน โดยได้รับการประท้วงจากอัลเบิร์ต ชวาตซ์ ผู้ร่วมค้นพบแต่ไม่ได้รับรางวัลด้วย อย่างไรก็ตาม คณะกรรมการรางวัลโนเบลแจ้งว่าชวาตซ์ในตอนนั้นเป็นเพียงผู้ช่วยในห้องปฏิบัติการ ไม่ใช่นักวิทยาศาสตร์ที่มีผลงานโดดเด่น ปัญหาการเป็นผู้ค้นพบสเตรปโตมัยซินระหว่างแวกส์มันและชวาตซ์นำไปสู่การฟ้องร้องในเวลาต่อมา แวกส์มันยอมตกลงกับชวาตซ์ โดยให้ค่าชดเชยต่าง ๆ และสิทธิ์เป็นผู้ร่วมค้นพบสเตรปโตมัยซินแก่ชวาตซ์
ด้านชีวิตส่วนตัว แวกส์มันแต่งงานกับเดบอราห์ บี. มิตนิกในปี ค.ศ. 1916 มีบุตรด้วยกัน 1 คน แวกส์มันเสียชีวิตในปี ค.ศ. 1973 ที่เมืองวูดส์โฮล ประเทศสหรัฐอเมริกา
เซลล์เชื้อเพลิงชนิดเยื่อแลกเปลี่ยนโปรตอน

เซลล์เชื้อเพลิงชนิดเยื่อแลกเปลี่ยนโปรตอน (อังกฤษ: Proton exchange membrane fuel cells) หรือที่รู้จักกันในอีกชื่อหนึ่งคือ polymer electrolyte membrane fuel cells ซึ่งเรียกย่อ ๆ ว่า  (PEMFC)  เป็นหนึ่งในชนิดของเซลล์เชื้อเพลิงที่กำลังมีการพัฒนาอย่างต่อเนื่อง เพื่อประยุกต์ใช้สำหรับเป็นแหล่งจ่ายไฟฟ้าแก่ยานภาหนะ หรือตามสถานที่ต่าง ๆ  โดยเซลล์เชื้อเพลิงชนิดนี้มีจุดเด่นที่สามารถทำงานได้ที่อุณหภูมิและความดันต่ำ อีกทั้งยังมีความพิเศษในส่วนของเยื่อพอลิเมอร์ที่สามารถใช้ในการแลกเปลี่ยนโปรตอน
เซลล์เชื้อเพลิงชนิดนี้สามารถผลิตกระแสไฟฟ้า โดยอาศัยปฏิกิริยาทางไฟฟ้าเคมี ตามปฏิกิริยารีดอกซ์ โดยที่ขั้วอิเล็กโทรด ของเซลล์ไฟฟ้าชนิดนี้ใช้ตัวเร่งปฏิกิริยาแพลตทินัม(Pt)และขั้วอิเล็กโทรไลท์ใช้โพลิเมอร์แข็ง คือ แนฟฟิออน(Nafion(R)) เป็นเยื่อเลื่อกผ่านประจุ สารตั้งต้นของเซลล์เชื้อเพลิงแบบเยื่อแลกเปลี่ยนโปรตอน ใช้ กาซไฮโดรเจน และ ออกซิเจน(หรือ อากาศ) โดยกาซไฮโดรเจนจะแตกตัวบนพื้นผิวตัวเร่งปกิกิริยาที่ด้านแอโนด ให้ผลิตภัณท์คือ โปรตอน และ อิเล็กตรอน ตามปฏิกิริยาออกซิเดชั่น แต่ในเซลล์เชื้อเพลิงที่ใช้แนฟฟิออนเป็นเยื่อเลือกผ่านนี้ เฉพาะอิออนที่มีประจุบวกเท่านั้นจึงจะผ่านได้ ดังนั้นในที่นี้โปรตรอนจึงถูกเลือกให้เคลื่อนที่ผ่านไปยังขั้วแคโทด ส่วนอิเล็กตรอนจะเคลื่อนที่ออกจากเซลล์ไฟฟ้าเคมีไปยังขั้วแคโทด โดยผ่านภาระทางไฟฟ้า หรือ โหลด (Load)และเป็นที่รู้กันดีว่าไฟฟ้าเกิดจากการเคลื่อนที่ของอิเล็กตรอน ดังนั้นเราก็จะได้แสงสว่างจากไฟฟ้าที่ผลิตได้ หากโหลดนั้นคือหลอดไฟฟ้า เมื่ออิเล็กตรอนเคลื่อนที่ไปยังขัวแคโทดถือว่าครบวงจร จากนั้นอิเล็กตรอน โปรตอน และแก๊สออกซิเจน ตามปฏิกิริยารีดักชั่น ก็จะรวมตัวกัน กลายเป็นน้ำ ดังนั้นเซลล์เชื้อเพลิงชนิดนี้จึงไม่ก่อให้เกิดมลพิษต่อสิ่งแวดล้อม
เซลล์จังก์ชัน

| Cell junction |
| --- | --- |
ตัวอย่างของเซลล์จังก์ชันบางส่วน
รายละเอียด
ตัวระบุ
ภาษาละติน: junctiones cellulares
TH: H1.00.01.0.00012
FMA: 67394
อภิธานศัพท์กายวิภาคศาสตร์[แก้ไขบนวิกิสนเทศ]
เซลล์จังก์ชัน (อังกฤษ: Cell junction), รอยต่อระหว่างเซลล์ หรือ สะพานระหว่างเซลล์ (อังกฤษ: intercellular bridge) เป็นชั้น (class) หนึ่งของโครงสร้างในเซลล์ที่ประกอบด้วยมัลติโปรตีนคอมเพล็กซ์ซึ่งทำให้เกิดการสัมผัสกันหรือเกิดการยึดเหนี่ยวกันระหว่างเซลล์ข้างเคียง (neighbouring cells) หรือระหว่างเซลล์กับเมทริกซ์นอกเซลล์ในสัตว์ นอกจากนี้ยังช่วยคงที่กั้นของเซลล์ข้างกัน (paracellular barrier) ในเนื้อเยื่อบุผิว (epithelia) และควบคุมการขนส่งสารระหว่างเซลล์ข้างกัน (paracellular transport) เซลล์จังก์ชันนั้นพบมากเป็นพิเศษในเนื้อเยื่อบุผิว (epithelial tissues) นอกจากนี้เมื่อร่วมกับโมเลกุลหนืดเซลล์ (cell adhesion molecule) และเมทริกซ์นอกเซลล์ (extracellular matrix) ช่วยกันยึดให้เซลล์สัตว์อยู่ติดกันได้
ในพืช ช่องทางสื่อสารที่คล้ายกันนั้นมีชื่อเรียกว่า พลาสโมเดสมาตา (plasmodesmata) และในฟังไจ เรียกว่า รูเซปตัม (septal pores)
ชนิด

ในสัตว์มีกระดูกสันหลัง มีเซลล์จังก์ชันอยู่สามชนิด ได้แก่:
จังก์ชันลงหลักปักฐาน (anchoring junctions) คือ แอดฮาเรนส์จังก์ชัน (Adherens junction), เดสโมโซม (desmosome) และ เฮมิเดสโมโซม (hemidesmosome)
จังก์ชันสื่อสาร (communicating junction) คือ แกปจังก์ชัน (Gap junction)
จังก์ชันอุด (occluding junctions) คือ ไทธ์จังก์ชัน (Tight junction)
ในขณะที่สัตว์ไม่มีกระดูกสันหลังมีฟังก์ชันเฉพาะอีกหลายชนิด เช่น septate junctions และ C. elegans apical junction
ส่วนในพีชหลายเซลล์ การทำงานเชิงโครงสร้างที่คล้ายคลึงกันนั้นเป็นของผนังเซลล์ ส่วนสิ่งอุปมาเทียบกับจังก์ชันสื่อสารคือพลาสโมเดสมาตา
แหล่งข้อมูลอื่น

Alberts, Bruce; Johnson, Alexander; Lewis, Julian; Raff, Martin; Roberts, Keith; Walter, Peter (2002). "Cell Junctions". Molecular Biology of the Cell (4th ed.). New York: Garland Science. ISBN 978-0-8153-3218-3.
Intercellular Junctions ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Cell-Matrix Junctions ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ
เซลล์รูปแท่ง

เซลล์รูปแท่ง
เซลล์รูปแท่ง (อังกฤษ: rod cell) เป็นตัวรับแสง อยู่ที่จอตาของดวงตา มีความสามารถในการรับแสงมากกว่าเซลล์รูปกรวย
ไวต่อการรับแสงสว่าง แม้ในที่มีแสงสว่างน้อย เซลล์ชนิดนี้ไม่สามารถแยกความแตกต่างของสีได้
ดูเพิ่ม

เซลล์รูปกรวย
เซลล์ปฐมภูมิ

เซลล์ปฐมภูมิ (อังกฤษ: primary cell) เป็นแบตเตอรี่แบบหนึ่งซึ่งปฏิกิริยาทางเคมีไฟฟ้าไม่สามารถพลิกกลับได้ ตัวอย่างของเซลล์ปฐมภูมิอย่างง่ายๆก็คือแบตเตอรี่ที่ใช้ครั้งเดียวแล้วทิ้ง เซลล์ปฐมภูมิไม่เหมือนกับเซลล์ทุติยภูมิ ปฏิกิริยาเคมีในเซลล์ปฐมภูมิไม่สามารถย้อนกลับด้วยการปล่อยกระแสไฟเข้าไปในเซลล์  ตัวทำปฏิกิริยาทางเคมีไม่สามารถฟื้นฟูมาที่ตำแหน่งและความจุเริ่มต้นได้ เซลล์ปฐมภูมิใช้วัสดุหนึ่งถึงสองชนิดมาทำเป็นขั้วไฟฟ้า
ดูเพิ่ม

แบตเตอรี่
เซลล์ทุติยภูมิ
เซลล์เชื้อเพลิง
แหล่งข้อมูลอื่น

Nonrechargeable batteries
เซลล์แสงอาทิตย์ชนิดฟิล์มบาง

เซลล์แสงอาทิตย์แบบฟิล์มบาง (อังกฤษ: Thin Film Solar Cell) เป็นเซลล์แสงอาทิตย์ แบบไม่มีรูปผลึก แสงอาทิตย์ชนิดฟิล์มบางที่ประกอบด้วย อะมอร์ฟัสและผลึกไมโครคริสตัลไลน์ซิลิคอน
ไมโครอะมอร์ฟัสโครงสร้างเรียงตัวนี้ ดูดซับทั้งองค์ประกอบสามารถมองเห็นและองค์ประกอบสเปกตรัมของแสงอาทิตย์ที่ไม่สามารถมองเห็นได้ด้วย ซึ่งนำไปสู่โการใช้พลังงานแสงอาทิตย์ได้อย่างมีประสิทธิภาพ คุณสมบัติที่สำคัญ โครงสร้างเรียงตัวประกอบด้วยอะมอร์ฟัสและฟิล์มผลึกไมโครคริสตัลไลน์ซิลิคอนด้วยประสิทธิภาพโมดุลคงที่ถึง 8.5% แบล็คโมดุลมีลักษณะที่กลมกลืนกัน มีความสามารถในการผลิตพลังงานไฟฟ้าต่อวัตต์สูงกว่า ทั้งที่อุณหภูมิสูงและด้วยการกระจายแสง
เซฟาดรอกซิล

| ข้อมูลทางคลินิก |
| --- | --- |
รหัส ATC: J01DB05 (WHO) 
ตัวบ่งชี้
PubChem CID: 2610
DrugBank: APRD00196
ECHA InfoCard: 100.051.397 
 สารานุกรมเภสัชกรรม
เซฟาดรอกซิล (อังกฤษ: Cefadroxil)
เซลล์เพอร์คินจี

การจัดระเบียบของเซลล์เปอร์กินเจ
เซลล์เพอร์คินจี (อังกฤษ: Purkinje cell /pərˈkɪndʒiː/) หรือ เซลล์ประสาทเพอร์คินจี (อังกฤษ: Purkinje neuron) เป็นเซลล์ประสาทที่อยู่ในสมองส่วนซีรีเบลลาคอร์เท็กส์ (cerebellar cortex) จัดอยู่ในกลุ่มเซลล์ประสาทที่ใช้สารกาบา (GABA) ซึ่งเป็นสารสื่อประสาทที่ออกฤทธิ์แบบยับยั้ง ลักษณะเด่นของเซลล์เพอร์คินจี คือ เซลล์มีขนาดใหญ่มาก มีเดนไดรต์แตกกิ่งก้านคล้ายต้นไม้ และมีเดนไดรติกสไปน์เป็นจำนวนมาก เซลล์เพอร์คินจีพบได้ในชั้นเพอร์คินจีที่มีการจัดระเบียบของเซลล์เป็นหลายชั้นในสมองส่วนซีรีเบลลัม
เซลล์เพอร์คินจีตั้งชื่อตามยัน แอวังแกลิสตา ปูร์กิแญ ที่ค้นพบในปี ค.ศ. 1837
เซฟาแมนโดล

| ข้อมูลทางคลินิก |
| --- | --- |
รหัส ATC: J01DC03 (WHO) 
ตัวบ่งชี้
PubChem CID: 36831
DrugBank: ?
ECHA InfoCard: 100.047.285 
 สารานุกรมเภสัชกรรม
เซฟาแมนโดล (อังกฤษ: Cefamandole)
เซลีนา โกเมซ แอนด์เดอะซีน

| เซลีนา โกเมซ แอนด์เดอะซีน |
| --- | --- |
เซลีนา โกเมซ แอนด์เดอะซีน กำลังแสดงในวีโอนเดอะไนต์ทัวร์ ในเดือนกันยายน 2011 จากซ้ายไปขวา: อีธาน โรเบิตส์ โจอี คลีเมนต์ เซลีนา โกเมซ
ข้อมูลพื้นฐาน
ที่เกิด: ฮอลลีวูด, รัฐแคลิฟอร์เนีย, สหรัฐอเมริกา
แนวเพลง:  แดนซ์ป็อป  ป็อปร็อก  อิเล็กโทรป็อป 
ช่วงปี: 2008–2012 (พักวง)
ค่ายเพลง:  Hollywood  Fascination  Avex  Universal 
อดีตสมาชิก: เซลีนา โกเมซ เกร็ก การ์แมน โจอี คลีเมนต์ เดน ฟอร์เรสต์ ดรูว์ ทาวเบนฟิลด์ อีธาน โรเบิตส์ นิก ฟ็อกเซอร์

เว็บไซต์: www.selenagomez.com
เซลีนา โกเมซ แอนด์เดอะซีน (อังกฤษ: Selena Gomez & the Scene) เป็นวงดนตรีแนวป็อปร็อกอเมริกันจากฮอลลีวูด รัฐแคลิฟอร์เนีย ก่อตั้งใน ค.ศ. 2008 วงประกอบด้วยนักร้องนำ เซลีนา โกเมซ มือเบส โจอี คลีเมนต์ มือกลอง เกร็ก การ์แมน มือคีย์บอร์ด เดน ฟอร์เรสต์ และมือกีตาร์ ดรูว์ ทาวเบนฟิลด์ วงออกสตูดิโออัลบั้ม 3 ชุด ซิงเกิล 7 ซิงเกิล และมิวสิกวิดีโอ 9 ตัว โกเมซแอนด์เดอะซีนออกอัลบั้มเปิดตัว คิสแอนด์เทลล์ ในวันที่ 29 กันยายน ค.ศ. 2009 อัลบั้มเปิดตัวที่อันดับที่ 9 บนชาร์ตบิลบอร์ด 200 ในเดือนมีนาคม ค.ศ. 2010 อัลบั้มได้รับการรับรองระดับทองคำจากสมาคมผู้ประกอบกิจการเพลงของสหรัฐอเมริกา (RIAA) ซิงเกิลที่สองจากอัลบั้ม "แนเชอรัลลี" ขึ้นถึงสามสิบอันดับแรกในสหรัฐอเมริกา และยี่สิบอันดับแรกในนิวซีแลนด์ สหราชอาณาจักร ไอร์แลนด์ แคนาดา และเยอรมนี เพลงได้รับการรับรองระดับทองคำขาวในสหรัฐอเมริกาและแคนาดา จนถึง ค.ศ. 2012 อัลบั้มขายได้ 900,000 ชุดในสหรัฐอเมริกา อัลบั้มที่สอง อะเยียร์วิดเอาต์เรน ออกจำหน่ายในวันที่ 17 กันยายน ค.ศ. 2010 มีซิงเกิลสองซิงเกิล ได้แก่ ราวด์แอนด์ราวด์ (เพลงเซลีนา โกเมซ แอนด์เดอะซีน)|ราวด์แอนด์ราวด์ และ "อะเยียร์วิดเอาต์เรน" อัลบั้มเปิดตัวที่อันดับที่ 4 บนชาร์ตบิลบอร์ด 200 และได้รับการรับรองระดับทองคำจากสมาคมเมื่อเดือนมกราคม ค.ศ. 2011 นับถึง ค.ศ. 2012 อัลบั้มขายได้มากกว่า 800,000 ชุดในสหรัฐอเมริกา
เซลีนี

บทความนี้เกี่ยวกับเทพีตามปกรณัมกรีก สำหรับยานอวกาศ ดูที่ เซลีนี (ยานอวกาศ)
รูปหล่อโรมันของเทพีแห่งดวงจันทร์ลูน่า (Luna) หรือไดอาน่า ลูซิเฟอร่า (Diana Lucifera) ซึ่งมีความหมายว่า "ไดอาน่าผู้นำมาซึ่งแสงสว่าง" ผู้เทียบเท่าไททันเซลีนีของกรีก (พิพิธภัณฑ์วาติกัน)
ตามตำนานเทพปกรณัมกรีก ไททันเซลีนี (อังกฤษ: Selene ภาษากรีก: Σελήνη แปลว่า "ดวงจันทร์") เป็นเทพีแห่งดวงจันทร์ดั้งเดิมและเป็นพระธิดาของไททันไฮเพอร์เรียน (Hyperion)  และไททันธีอา (Theia)  แต่ในตำนานเทพปกรณัมโรมัน เทพีแห่งดวงจันทร์คือเทพีลูน่า (Luna)
เหมือนเช่นเทพและเทพีแห่งดวงจันทร์องค์อื่นๆ ไททันเซลีนีมีบทบาทอย่างมากในวิหารของนาง อย่างไรก็ตาม ไททันเซลีนีกลับถูกแทนที่โดยเทพีอาร์เทมิส (Artemis) ส่วนเทพีลูน่าก็ถูกแทนที่โดยเทพีไดอาน่า (Diana) [ต้องการอ้างอิง]
เซอรังกูน

เซรางกูน (อังกฤษ: Serangoon) เป็นเขตวางผังเมืองขนาด 7.37 ตารางกิโลเมตรทางตอนกลางของนครรัฐสิงคโปร์ มีประชากรทั้งหมด 75,600 คน
เซฟวิ่ง ไพรเวท ไรอัน ฝ่าสมรภูมินรก
โครงเรื่อง

สงครามโลกครั้งที่สอง หลังการบุกหาดโอมาฮ่าเมื่อวันที่ 6 มิถุนายน ค.ศ. 1944 แล้ว กองทัพอเมริกันประสบความสูญเสียเป็นอย่างมาก ทหารหลายคนบาดเจ็บ พิการ และล้มตาย  ร้อยเอก จอห์น มิลเลอร์ (ทอม แฮงค์) ผู้นำกองทหารกองหนึ่ง ก็พบกับความสูญเสียของผู้ใต้บังคับบัญชาในครั้งนี้ด้วย
แต่ในยุทธการยกพลขึ้นบกครั้งนี้ของสัมพันธมิตร นำมาซึ่งความสูญเสียของบุตรชาย 3 คนแห่งตระกูลไรอัน ซึ่งกองทัพสหรัฐได้ส่งจดหมายแสดงความเสียใจมาแก่คุณนายไรอัน แต่ทว่า ในการพิมพ์จดหมายนั้น เสมียนผู้พิมพ์พบถึงความสูญเสียของตระกูลไรอันแล้ว 3 คน ซึ่งยังเหลือเพียงบุตรชายคนสุดท้อง คือ พลทหาร เจมส์ ไรอัน (แมตต์ เดม่อน) ที่ตกอยู่ในแนวข้าศึกโดยไม่ทราบชะตากรรม จึงได้รายงานต่อผู้บังคับบัญชา (เดนนิส ฟารีนา) ซึ่งได้ตัดสินใจให้พาพลทหารไรอันกลับบ้านมาอย่างปลอดภัย
ภารกิจนำพลทหารไรอันกลับบ้านจึงตกแก่กองกำลังของร้อยเอกมิลเลอร์ ซึ่งมีผู้ใต้บังคับบัญชา 7 คน โดยที่แต่ละคนไม่เข้าใจว่า ทำไมต้องเสี่ยงชีวิตคนส่วนใหญ่เพื่อชีวิตคน ๆ เดียวด้วย โดยที่ระหว่างทางพวกเขาต้องประสบกับความสูญเสียเป็นอย่างมาก ซึ่งในท้ายที่สุด หลายคนได้เสียชีวิตรวมทั้งร้อยเอกมิลเลอร์ด้วย แต่ก่อนตาย เขาได้บอกแก่ไรอันว่า ใช้ชีวิตให้คุ้มค่า ซึ่งไรอันได้จดจำและสำนึกในบุญคุณของมิลเลอร์ไปตลอด
ตัวละคร

ทอม แฮงค์...ร้อยเอก จอห์น มิลเลอร์ เป็นผู้นำกองทหารในภารกิจนี้ มีประวัติที่ไม่เปิดเผยโดยบอกแก่ผู้ใต้บังคับบัญชาว่า เคยเป็นครูสอนคณิตศาสตร์และโค้ชบาสเก็ตบอลในโรงเรียนมัธยม มีมือที่สั่นเทา ซึ่งเป็นบาดแผลทางจิตใจจากสงครามมานาน
ทอม ไซส์มอร์...จ่าสิบเอก ไมค์ โฮวาทท์ เป็นรองผู้นำกองทหาร
เอ็ดเวิร์ด เบิร์นส์...พลทหาร ริชาร์ด ไรเบน พลทหารในกอง
แบร์รี่ เป็ปเปอร์...พลทหาร แดเนียล แจ็คสัน เป็นพลแม่นปืน
จิโอวานนี่ ริบิซี่...พลทหาร เออร์วิน วาร์ด เป็นพลทหารพยาบาล
เจเรมี เดวีส์...พลทหารสื่อสาร ทิโมธี อับฮัม พลทหารสื่อสารที่เข้าร่วมภารกิจนี้ เป็นคนนอกกอง ปฏิบัติหน้าที่เป็นล่าม มีความหวาดกลัวและตื่นตระหนกตลอด เพราะไม่เคยผ่านสงครามมาก่อน
วิน ดีเซล...พลทหาร เอ็ดเวิร์ด คาปาร์โซ่ พลทหารประจำกองเชื้อสายอิตาเลียน เสียชีวิตจากการช่วยเหลือเด็กผู้หญิงคนหนึ่ง
อดัม โกลด์เบิร์ก...พลทหาร สแตนลีย์ "ฟิช" มาลลิช พลทหารประจำกอง เชื้อสายยิว
แมตต์ เดม่อน...พลทหาร เจมส์ ฟรานซิส ไรอัน พลทหารที่เป็นเป้าหมายของภารกิจนี้ ผู้ตกอยู่ในแนวข้าศึก
เดนนิส ฟารีนา...พันเอก วอลเตอร์ แอนเดอร์สัน ผู้บังคับบัญชาผู้ออกคำสั่งให้ปฏิบัติภารกิจนำพลทหารไรอันกลับบ้าน
ฮาร์ฟ เพรสเนลล์...พลเอก จอร์จ ซี.มาร์แชลล์ ผู้บังคับบัญชาสูงสุดของกองทัพสหรัฐ
แฮร์ริสัน ยัง...เจมส์ ฟรานซิส ไรอัน เป็นพลทหารไรอันในวัยชรา
เบื้องหลังและความสำเร็จ

เซฟวิ่ง ไพรเวท ไรอัน ฝ่าสมรภูมินรก เป็นภาพยนตร์ฟอร์มใหญ่และได้รับการจับตาเป็นอย่างมากในปี ค.ศ. 1998 อีกทั้งเป็นภาพยนตร์ที่ทำรายได้สูงสุดประจำปีนั้นด้วย โดยมีเนื้อหาเกี่ยวกับความสูญเสียของกำลังทหารและชีวิตผู้คนในช่วงสงครามโลกครั้งที่สอง  แสดงให้เห็นถึงความโหดร้ายของสงคราม โดยเฉพาะอย่างยิ่ง ในฉากเปิดเรื่องที่ยาวกว่า 10 นาที ที่เป็นการบุกหาดโอมาฮ่า ที่ได้รับการกล่าวขานว่าเป็นสมรภูมิที่สูญเสียที่สุดของกองทัพสหรัฐอเมริกา ได้รับคำวิจารณ์ว่าทำได้เสมือนจริงอย่างมาก และหลายคนได้นำไปเปรียบเทียบกับภาพยนตร์แนวเดียวกันในอดีต อย่าง วันเผด็จศึก ที่ออกฉายในปี ค.ศ. 1962
เมื่อเข้าฉายแล้ว ได้รับการจับตาอย่างยิ่งว่าจะคว้ารางวัลได้หลายรางวัล ทั้ง รางวัลออสการ์หรือรางวัลลูกโลกทองคำ รวมทั้ง รางวัลอื่น ๆ ด้วย ซึ่งภาพยนตร์ก็คว้าได้หลายรางวัลด้วยกัน โดยเฉพาะการแสดงที่โดดเด่นอย่างมากของ ทอม แฮงค์ และเจเรมี เดวีส์ ที่รับบทเป็นพลทหารอับฮัม ที่ตื่นตระหนกตลอดเวลา เป็นเหมือนลูกไล่และจุดอ่อนของกองกำลัง
ซึ่งในระหว่างที่เข้าฉายนั้น ก็มีภาพยนตร์ในแนวเดียวกัน คือ เดอะธินเรดไลน์ ของทเวนตี้ เซนจูรี ฟอกซ์ เข้าฉายในเวลาเดียวกัน เสมือนเป็นคู่แข่งและคู่เปรียบเทียบ
ในรางวัลออสการ์มีชื่อเข้าชิงมากถึง 11 รางวัล ประกอบไปด้วย รางวัลใหญ่ ๆ ด้วยกัน เช่น ภาพยนตร์ยอดเยี่ยม, ผู้กำกับยอดเยี่ยม, นักแสดงนำชายยอดเยี่ยม, บันทึกภาพยอดเยี่ยม, บทภาพยนตร์ดั้งเดิมยอดเยี่ยม, บันทึกเสียงยอดเยี่ยม เป็นต้น  ซึ่งส่วนใหญ่ก็สามารถคว้ามาได้ ยกเว้น สาขาภาพยนตร์ยอดเยี่ยมที่พลาดให้แก่ กำเนิดรักก้องโลก ภาพยนตร์สัญชาติอังกฤษ
ดูเพิ่ม

หาดโอมาฮา
การรุกรานนอร์ม็องดี
เดอะ ทิน เรด ไลน์ ฝ่านรกยึดเส้นตาย
ดี-เดย์ (ภาพยนตร์ พ.ศ. 2562)
กัลลิโพลี (ภาพยนตร์ พ.ศ. 2524)
ยึด!
อินช็อน (ภาพยนตร์)
แหล่งข้อมูลอื่น

ข้อมูลจาก IMDb
Saving Private Ryan จากเว็บไซต์ภาพยนตร์ประวัติศาสตร์
เซฟแอนด์ซาวด์ (เพลงเทย์เลอร์ สวิฟต์)

| "เซฟ & ซาวน์ด Safe & Sound" |
| --- | --- |

ซิงเกิลโดยเทย์เลอร์ สวิฟต์
จากอัลบั้มเดอะฮันเกอร์เกมส์: ซองส์ฟร์อมดิสทริซท์ 12 แอนด์บียอนด์
วางจำหน่าย: 26 ธันวาคม ค.ศ. 2011 (2011-12-26)
บันทึกเสียง: 2008
แนวเพลง: เพลงพื้นเมือง
ความยาว: 4:01
ค่ายเพลง: บิกมะชีนเร็กเคิดส์
ผู้ประพันธ์เพลง:  เทย์เลอร์ สวิฟต์ * จอย วิลเลียมส์ * จอห์น พอล ไวต์ * ที-โบน เบอร์เนทท์ 
โปรดิวเซอร์: ที-โบน เบอร์เนทท์

มิวสิกวิดีโอ
"Safe & Sound" ที่ยูทูบ
 
เซฟแอนด์ซาวด์ (อังกฤษ: Safe & Sound) เป็นเพลงของนักร้องหญิงชาวอเมริกันชื่อ เทย์เลอร์ สวิฟต์ และอัลเทอร์แนทีฟคันทรี คู่กับ เดอะซีวิลวอร์ส จากสตูดิโออัลบั้ม เดอะฮันเกอร์เกมส์: ซองส์ฟร์อมดิสทริซท์ 12 แอนด์บียอนด์ เพลงประกอบภาพยนตร์อย่างเป็นทางการของ เกมล่าเกม
เพลงนี้ได้ปล่อยตัวในไอทูนส์ ประเทศสหรัฐอเมริกาวันที่ 26 ธันวาคม ค.ศ. 2011 ซึ่งเพลงได้รับการยกย่องอย่างมากในหมู่นักวิจารณ์
ประวัติการเปิดตัว

| ประเทศ | วันที่ | รูปแบบ | ค่าย |
| --- | --- | --- | --- |
| เบลเยียม | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| บราซิล | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| แคนาดา | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| ฟินแลนด์ | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| เยอรมนี | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| โปรตุเกส | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| รัสเซีย | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| สเปน | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| สวิตเซอร์แลนด์ | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| สหรัฐอเมริกา | 26 ธันวาคม ค.ศ. 2011 | ดาวน์โหลดแบบดิจิทัล | บิกมะชีนเร็กเคิดส์ |
| สหราชอาณาจักร | 28 มีนาคม ค.ศ. 2012 | วิทยุ | บิกมะชีนเร็กเคิดส์ |
ชาร์ต > ชาร์ตรายสัปดาห์

| ชาร์ต (2011–12) | ตำแหน่ง  สูงสุด |
| --- | --- |
ออสเตรเลีย (ARIA): 38
Belgium (อัลตราท็อป แฟลนเดอส์): 62
Canada (Canadian Hot 100): 31
New Zealand (Recorded Music NZ): 11
Poland (Dance Top 50): 44
South Korea International Singles (Gaon): 42
UK Singles (Official Charts Company): 67
US Billboard Hot 100: 30
ชาร์ต > การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United States (RIAA) | 2× Platinum† | 1,800,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
† Since May 2013 RIAA certifications for digital singles include on-demand audio and/or video song streams in addition to downloads.
แหล่งข้อมูลอื่น

Official music video ที่ยูทูบ